Държавен вестник, бр. 57, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  57
1. структурата на предприятията или клоно-
вете;
2. икономическото и финансовото състояние
на предприятията или клоновете;
3. очакваното развитие на дейността;
4. състоянието и възможните тенденции в
трудовата заетост;
5. инвестициите и съществените промени в
организацията;
6. въвеждането на нови методи на работа или
производствени процеси;
7. прехвърлянето на производства, преобра-
зуването на дружествата, намаляването на обе-
ма на работа или закриването на предприятия,
клонове или обособени части от тях;
8. предстоящите масови уволнения;
9. други въпроси от взаимен интерес за стра-
ните.
(4) При изключителни обстоятелства, кои-
то засягат съществено интересите на работни-
ците и служителите—преместване в друга дър-
жава, закриване на клонове или предприятия
или масови уволнения, постоянният комитет
или ако такъв комитет не е избран—европей-
ският работнически съвет, има право да изиск-
ва провеждане на заседание с централния или
друг орган на управление в многонационално-
то предприятие или групата предприятия, за да
бъде информиран и с него да се проведат кон-
султации за мерките, които се отнасят до ра-
ботниците и служителите.
(5) Когато заседанието по ал. 4 е организи-
рано с постоянния комитет, в него имат право
да участват и членовете на европейския работ-
нически съвет, избрани или определени от кло-
новете и/или предприятията, които са пряко за-
сегнати от предвижданите мерки.
(6) Заседанието по ал. 4 се провежда свое-
временно. На него се изслушва доклад от цен-
тралния или друг орган на управление на мно-
гонационалното предприятие или група пред-
приятия и се изразява мнение по съдържащите
се в доклада въпроси.
(7) Преди всяко заседание с централния ор-
ган на управление европейският работнически
съвет или постоянният комитет, както и члено-
вете на европейския работнически съвет, кои-
то участват в заседанието по ал. 5, имат право
да заседават без присъствието на представите-
ли на този орган.
(8) Членовете на европейския работнически
съвет информират работниците и служителите
за съдържанието на предоставената информация
и за резултатите от проведените консултации.
(9) Европейският работнически съвет или
постоянният комитет се подпомагат от опреде-
лени от тях експерти, когато това е необходимо
за изпълнение на задачите им.
(10) Разходите за дейността на европейския
работнически съвет са за сметка на централния
орган за управление по чл. 4, ал. 2 или на орга-
на за управление по чл. 4, ал. 5 или 6. Той оси-
гурява на членовете на европейския работни-
чески съвет финансови и материални средства,
необходими за изпълнението на техните задъл-
жения. За негова сметка са и разходите по орга-
низирането на заседанията и осигуряването на
превод, по настаняването и пътните разноски
на членовете на европейския работнически съ-
вет и неговия постоянен комитет.
Г л а в а  т р е т а
ИНФОРМИРАНЕ И КОНСУЛТИРАНЕ С
РАБОТНИЦИТЕ И СЛУЖИТЕЛИТЕ ПРИ
СЪЗДАВАНЕ НА ЕВРОПЕЙСКО ТЪРГОВ-
СКО ДРУЖЕСТВО
Задължение за информиране
Чл. 12. Когато органите за управление на
участващите дружества съставят план за създа-
ване на европейско търговско дружество, не-
посредствено след оповестяването на плана на
сливането или вливането, или създаването на
холдингово дружество, или след съгласуването
на план за създаване на дъщерно дружество или
за преобразуване в европейско търговско дру-
жество, органът за управление на дружеството
или дружествата, които осъществяват дейност
на територията на Република България и учас-
тват в създаването на европейско търговско
дружество, предоставя на ръководствата на
синдикалните организации в предприятието и
на представителите на работниците и служите-
лите по чл. 7, ал. 2 от Кодекса на труда инфор-
мация за участващите дружества, за дъщерните
дружества или клонове и за броя на работници-
те и служителите в тях с цел създаване на спе-
циален орган за преговори.
Представители на работниците и служители-
те в специалния орган за преговори и в предста-
вителния орган при създаване на европейско
търговско дружество
Чл. 13. (1) Работниците и служителите в дру-
жества, които осъществяват стопанска дейност
на територията на Република България и учас-
тват в създаването на европейско търговско
дружество, избират на общо събрание, свикано
по реда на чл. 6а от Кодекса на труда, свои пред-
ставители за участие в специалния орган
за преговори по чл. 14.
(2) Работниците и служителите по ал. 1 из-
бират и свои представители в представителния
орган по чл. 17, независимо дали този орган се
създава в Република България или в друга дър-
жава членка.
(3) Общото събрание може да предостави
функциите по ал. 1 и 2 на определени от ръко-
водствата на синдикалните организации в пред-
приятието представители или на представите-
лите на работниците и служителите по чл. 7,
ал. 2 от Кодекса на труда.
(4) Кандидатури за избор на представители
на работниците и служителите могат да се пред-
лагат от отделен работник или служител, групи
работници и служители, както и от синдикал-
ните организации в предприятието.